अलग मिथिला राज्य बनाबय लेल अखिल भारतीय मिथिला राज्य संघर्ष समिति आगामी 22 अगस्त के संसदक समक्ष प्रर्दशन करत संगे 13 अगस्त के सकरी-निर्मली-फारबिसगंज बड़ी रेल लाइनक मांग लेल झंझारपुर स्टेशन पर धरना देत। इ घोषणा,समितिक अध्यक्ष डा॰ बैद्यनाथ चौधरी बैजू बीतल काल्हि पत्रकार सभ सऽ बात करैत कहलैथ हँ। ओ कहलैथ जे मिथिला राज्यक निर्माण बिना मिथिला के भाषाई,शैक्षिणक आ सामाजिक आजादी नय भेट सकय अय,बाढ़ि-सुखाड़ सऽ मुक्ति नहिँ भेटि सकैत अय। ओ कहलैथ जे दरभंगा मिथिलाक सांस्कृतिक राजधानी अय,तय हेतु दरभंगा मेँ एकटा अंर्तराष्ट्रीय विश्वविद्यालय खुलबाक चाही संगे ललित नारायण मिथिला विश्व विद्यालय आ कामेश्वर सिँह दरभंगा संस्कृत विश्वविद्यालक के केँद्रीय विश्वविद्यालक दर्जा दय के मांग उठौलैथ। ओ कहलैथ जे मिथिला के संपूर्ण आजादी दियाबय लेल 28 वर्ष पूर्व भेल आंदोलन शुरु भेल छल , क्षेत्रक विकास आ अलग राज्यक संगे 13 सूत्री मांग मेँ से बहुतो पूरा भेल हँ,एकरा बादो मिथिला राज्यक मांग नहिँ पूरा भेल हँ। ओ मिथिलावासी सऽ अपील कयलैथ हँ जे आगामी 22 अगस्त के संसदक घेराव मेँ बेसी सऽ बेसी लोक सहभागी बनी!
 Powered by Blogger. 